**MER INFORMASJON RUNDT SELVE FORESTILLINGSDAGENE PÅ HJERTNES:**

* Under sceneprøvene 22. og 23. november er det lov for foreldre å sitte i salen og vente. Under Generalprøven får verken elever eller foreldre lov til å sitte i salen. Kun Produksjonspersonell og eventuelt vakter i salen. Elevene må holde seg bak i garderobene som om det skulle være forestilling, så vi finner en god flyt på hvordan det hele vil fungere.
* I år ønsker vi at alle bruker inngangen fra badeparken for å komme inn i Hjertnes.  
  Man kan ikke bruke sceneinngangen eller hovedinngangen for henting og levering.  
  Dette er for å begrense trafikk kaos på utsiden og fordi Hjertnes ønsker at vi bruker denne ordningen for og trygt vite hvem som er på huset til en hver tid. Inngangen er nesten rett ved ute amfiet, vi setter opp en banner så man lett kan finne frem.
* Når man kommer der må man signere seg inn og ut av huset. Foreldre får ikke oppholde seg bak i garderobene med mindre de er vakter. Vi har foreldre som passer på hele tiden og faddere til alle de yngste gruppene. Det eneste unntaket til denne regelen er pree primary elever & primary elever som får ha med seg en foresatt hver. Hvis det er barn med spesielle behov som vi/vaktene må vite om eller må ta hensyn til ber vi om at dette informeres om på forhånd ved og sende oss en mail: post@spotlight.no
* Pass på at barnet har med masse mat og drikke. Det er viktig de har med litt ekstra da adrenalinet på scenen krever ekstra energi. Prøv å unngå mat som griser mye pga kostymene i garderobene
* Alle må henge opp kostymene fint i garderobene på henger og ha det ryddig rundt seg.
* De aller fleste har fått beskjed om hva de må skaffe ekstra av kostymer. Alle må selv stå for ballett sko og strømpebukse. Noen har fått beskjed om ekstra ting som hvit t-skjorte etc.  
  Har du enda ikke mottatt kostymet ditt får du det i løpet av de neste to ukene. (se tidligere kostymeprøve mail)
* Hvis man lurer på noe under forestillingsdagene er det selvfølgelig lov og stille spørsmål. Vi håper bare at dere kan respektere og unngå å spørre koregrafene om mange spørsmål da de har mer enn nok å tenke på. Den første man spør er en vakt i gul vest, kan ikke de svare, tar de spørsmålet videre til neste ledd (vakt sjef).
* Alt hår må man selv etter beste evne sette i en ballett knute. Med mindre du har fått beskjed om noe annet av koreografen din. (gjelder eventuelt solister og gutter) Youtube linken under gir deg en god forklaring på hvordan vi ønsker håret: **https://www.youtube.com/watch?v=EUVmm9tzZs4**
* Sminke setter vi pris på om de fleste mestrer selv. Det er viktig at alle har noe sminke for man blir veldig blek i scenelyset om man ikke har det. Youtube linken under er veldig god: **https://www.youtube.com/watch?v=7MyCmS6lZcA** De minste skal ha minst mulig sminke, men litt foundation, mascara og rouge må de ha. Vi har noen sminkører på huset, men fint om de fleste kommer ferdig sminket hjemmefra.
* Absolutt alle har oppmøte plikt min 2 timer før forestilling. Det gjelder også de minste: pree-primary, primary og grad 1. Dette er for å rekke å klargjøre alt, preppe de for forestilling og ha tid til å varme opp. Ta gjerne med kose puter, pledd, bøker, spill for å underholde.
* Under pausen, og **KUN** under pausen mellom akt 1 og 2 kan foreldre til de minste barna (pree-primary & primary) velge om de ønsker å hente ut barna sine enten til å sitte på fanget eller dra hjem. Om man gjør dette må man fortsatt signere de ut med vaktene og man må avklare med fadderen for deres parti at de drar. Da får de ikke komme ned på avslutningsnummeret og rose utdelingen om man velger å ha de i salen på fanget, dette er av sikkerhets grunner da scenekanten er høy. Vi anbefaler alle på det sterkeste å sitte bak i garderoben under hele forestillingen slik at de får med det siste for det er veldig stas også for de minste og komme ut på scenen en gang til og motta en rose.
* Etter forestillingene skal alle vente i garderoben sin for å avlevere kostymet til kostyme innsamlere(vakter) for hver enkelt garderobe og man må rydde godt etter seg. Vi har et veldig godt rykte på oss i forhold til oppryddning etter oss og det vil vi gjerne beholde. Om flere kan og ønsker å være igjen og hjelpe til å rydde ned etter forestilling enn de som er satt opp på vakt setter vi veldig pris på det.
* Mer informasjon om film av forestillingen vil kommer i ukene rett før. Begge forestillingene filmes.